CELEX: 62005FJ0084
Language: bg
Date: 2007-03-01
Title: Решение на Съда на публичната служба (втори състав) от 1 март 2007 г. # Wineke Neirinck срещу Комисия на Европейските общности. # Длъжностни лица - Срочно нает служител - Допустимост - Искане по смисъла на член 90, параграф 1 от Правилника - Принцип за защита на оправданите правни очаквания - Твърдение за наличие на обещание за назначаване. # Дело F-84/05.

РЕШЕНИЕ НА СЪДА НА ПУБЛИЧНАТА СЛУЖБА (втори състав)
      1 март 2007 година
      Дело F‑84/05
      Wineke Neirinck
      срещу
      Комисия на Европейските общности
      „Длъжностни лица — Срочно нает служител —Допустимост — Искане по смисъла на член 90, параграф 1 от Правилника — Принцип на защита на оправданите правни очаквания — Твърдение за наличие на обещание за назначаване“
      Предмет: Жалба, подадена на основание членове 236 ЕО и 152 АЕ, с която г‑жа Neirinck иска отмяна на мълчаливия отказ да се уважи искането ѝ за предоставяне на обезщетение за вреди и евентуално на изричния
         отказ да се уважи жалбата ѝ, както и обезщетение за имуществените и неимуществените вреди, които твърди, че е претърпяла поради
         нарушаването от страна на Комисията на твърдяно обещание за назначаване в Службата за разследвания и дисциплинарни въпроси
      
      Решение: Отхвърля жалбата. Всяка страна понася направените от нея съдебни разноски.
      
      Резюме
      Длъжностни лица — Принципи — Защита на оправданите правни очаквания
      Обстоятелството, че за да проучи възможността за включването на кандидат за длъжност като срочно нает служител в своя екип,
         началникът на дадена служба е имал контакти с него и е изразил желание в тази насока, не създава у кандидата оправдано правно
         очакване, че ще бъде назначен, при положение че от изхождащите от администрацията документи не личи каквото и да било обещание
         за назначаване, а напротив, заинтересованото лице е било уведомено от други длъжностни лица, които са компетентни във връзка
         с назначаването, че подобна възможност е несигурна.
      
      (вж. точки 81—85)